Мүлктү камоо

Мүлктү камоо – мүлктү каттоого алуу, аны тескөөгө тыюу салуу, зарылдыгына жараша аны колдонуу укугун чектөө. КР жарандык-процесстик мыйзамдары боюнча карызкордун мүлкүн камакка алуунун түрү, көлөмү жана мөөнөтү ар учурда мүлктүн өзгөчөлүгү, менчик эсине же ээлик кылуучуга карата маанилүүлүгү, чарбачылык, турмуш-тиричилик же дагы башка колдонуу өзгөчөлүгү, аткаруу документтерин жүзөгө ашырууну камсыз кылуу же башка жагдайлар эске алуу менен, соттук аткаруучу тарабынан аныкталат. КР жазык-процесстик мыйзамдарына ылайык, М. к. кылмыш-жаза ишинен улам келип чыккан жарандык доону камсыз кылуу үчүн, ошондой эле мүлктү тартып алуу учурларында тергөөчү тарабынан жүргүзүлөт.

 Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр